ດາວໂຫຼດ App CRI-FM93 ລະບົບ IOS
ດາວໂຫຼດ App CRI-FM93 ລະບົບ Android
ຕອນບ່າຍວັນທີ 5 ມີນານີ້, ທ່ານສີຈິ້ນຜິງ ເລຂາທິການໃຫຍ່ຄະນະກຳມະການສູນກາງພັກຄອມມູນິດຈີນ ປະທານປະເທດຈີນ ທັງເປັນປະທານຄະນະກຳມະການການທະຫານສູນກາງຈີນໄດ້ເຂົ້າຮ່ວມການພິຈາລະນາຂອງຄະນະຜູ້ແທນເຂດມົງໂກໃນທີ່ເຂົ້າຮ່ວມກອງປະຊຸມ ສະພາປະຊາຊົນແຫ່ງຊາດຈີນຄັ້ງທີ 5ຊຸດທີ 13, ທ່ານສີຈິ້ນຜິງກ່າວເນັ້ນວ່າ, ຄວາມສາມັກຄີລະຫວ່າງຊົນເຜົ່າຕ່າງໆແມ່ນເສັ້ນຊີວິດສຳລັບປະຊາຊົນບັນດາເຜົ່າຂອງປະເທດຈີນ, ສະຕິປະຊາຄົມປະຊາຊາດຈີນແມ່ນພື້ນຖານແຫ່ງຄວາມສາມັກຄີລະຫວ່າງຊົນເຜົ່າ. ຕ້ອງກຳແໜ້ນສາຍຫຼັກທີ່ສ້າງສະຕິປະຊາຄົມປະຊາຊາດຈີນໃຫ້ແໜ້ນແກ່ນ, ລົງເລິກການສຶກສາອົບຮົມກ່ຽວກັບຄວາມສາມັກຄີ ແລະ ຄວາມກ້າວໜ້າຂອງຊົນເຜົ່າ, ຊີ້ນຳນຳພາປະຊາຊົນບັນດາເຜົ່າສ້າງສະຕິປະຊາຄົມທີ່ມີຜົນປະໂຫຍດຮ່ວມກັນ, ຮ່ວມທຸກຮ່ວມສຸກ, ຮ່ວມເປັນຮ່ວມຕາຍ ແລະ ຮ່ວມຊາຕາກຳນັ້ນໃຫ້ແໜ້ນ, ປັບປຸງ ພື້ນຖານແນວຄິດຂອງປະຊາຄົມປະຊາຊາດຈີນໃຫ້ໝັ້ນຄົງຢ່າງບໍ່ຢຸດຢັ້ງ, ຊຸກຍູ້ປະຊາຊົນບັນດາເຜົ່າສາມັກຄີກັນຢ່າງແໜ້ນແຟ້ນໃນວົງຄະນາຍາດໃຫຍ່ແຫ່ງປະຊາຊາດຈີນ, ຮ່ວມກັນສ້າງສາປະເທດຊາດທີ່ຍິ່ງໃຫຍ່, ຮ່ວມກັນສ້າງຊີວິດທີ່ດີງາມ, ອອກແຮງຮັກສາສະພາບແວດລ້ອມດ້ານເສດຖະກິດທີ່ໝັ້ນທ່ຽງ ແລະ ປອດໃສ, ສະພາບແວດລ້ອມທາງສັງຄົມທີ່ມີຄວາມໝັ້ນຄົງ ແລະ ມີຄວາມສະຫງົບ, ສະພາບແວດລ້ອມດ້ານການເມືອງທີ່ບໍລິສຸດຂາວສະອາດ, ໃຊ້ການກະທຳຕົວຈິງເພື່ອຕ້ອນຮັບການຈັດກອງປະຊຸມໃຫຍ່ຂອງພັກຄອມມູນິດຈີນຄັ້ງທີ 20 ຢ່າງມີໄຊ.